bluuebunny/crossref_metadata_2025 huggingface dataset:
ลักษณะเฉพาะการสะสมตัวของตะกอนสันทรายริมหาดโดยวิธี จีโอเรดาร์ อําเภอกุยบุรี จังหวัดประจวบคีรีขันธ์
Authors:   , พูลทรัพย์ ปิติภัทร
Published: February 2025

พื้นที่ชายฝั่งกุยบุรีเป็นชายฝั่งทางด้านทิศตะวันตกของอ่าวไทย ตั้งอยู่ที่อำเภอกุยบุรี จังหวัดประจวบคีรีขันธ์ บริเวณส่วนบนของตะกอนในพื้นที่นี้จะถูกปิดทับด้วยตะกอนที่มาสะสมตัวโดยอิทธิพลของลมพายุที่เกิดขึ้นบ่อยครั้ง ในช่วงมรสุม งานวิจัยนี้จึงทำการศึกษาถึงลักษณะภาพตัดขวางและโครงสร้างภายในของตะกอนสันทรายริมหาด (Beach Ridge) ของพื้นที่ด้วยวิธี Ground Penetrating Radar (GPR) จำแนกสมบัติทางกายภาพของตะกอนที่ได้จากการเจาะสำรวจ และเทียบเคียงกับสัญญานที่ได้จากวิธีสำรวจโดย GPR และศึกษาความสัมพันธ์ระหว่างปริมาณความชื้น (Water content) ในชั้นตะกอนกับลักษณะเฉพาะของตะกอนที่มีผลต่อลักษณะสัญญาณของ GPR งานวิจัยเริ่มจากการทำการเลือกจุดเก็บข้อมูลจีโอเรดาห์ด้วยเครื่อง GPR จำนวน 2 แนว ที่ความยาว 250 เมตร และ 280 เมตร ในทิศทางจากชายฝั่งเข้าหาทะเล จากนั้นทำการวิเคราะห์สัญญาณจาก GPR และเลือกจุดเก็บตัวอย่างตะกอน โดยหัวเจาะออเกอร์ (Auger) จำนวน 6 หลุม เพื่อนำมาศึกษาและจำแนกสมบัติทางกายภาพของตะกอน โดยวิธีการวิเคราะห์หาค่าการกระจายตัวของขนาดเม็ดตะกอน (Grain Size Analysis) และทำการวัดค่าปริมาณน้ำในเชิงปริมาตร (Volumetric Water Content) ของตัวอย่างตะกอน จากการแปลสัญญาณจากเครื่อง GPR พบว่าลักษณะการสะสมตัวของตะกอนมีลักษณะเป็นการสะสมตัวเข้าสู่ทะเล (Progradation deposit) เป็นหลัก และตะกอนมีการสะสมในทิศทางเข้าหาชายฝั่งในบางช่วง ซึ่งสรุปได้ว่าพื้นที่ในบริเวณนี้สามารถพบได้ทั้งตะกอนที่สะสมตัวในสภาพแวดล้อมปกติ (Shore-normal process) และความเป็นไปได้ที่จะพบตะกอนที่สะสมในสภาพแวดล้อมที่ไม่ปกติซึ่งเป็นผลมาจากการเกิดลมพายุพัดพา โดยขนาดเม็ดตะกอนในพื้นที่ศึกษาจะมีตั้งแต่ตะกอนทรายละเอียดจนถึงปานกลาง และพบความสัมพันธ์ระหว่างการเปลี่ยนแปลงของขนาดเม็ดตะกอนกับการเปลี่ยนแปลงของค่าปริมาณน้ำในดิน ซึ่งสอดคล้องกับการเปลี่ยนแปลงของลักษณะสัญญาณที่ได้จาก GPR
ระบบรอยเลื่อนหลายเหลี่ยมในแอ่งเกรทเซาท์ ประเทศนิวซีแลนด์
Authors:   , มรรคเจริญ สุวัฒน์
Published: February 2025

ระบบรอยเลื่อนหลายเหลี่ยมสามารถพบได้ในแอ่งตะกอนต่าง ๆ ทั่วโลก โดยทั่วไปมักจะพบในแอ่งตะกอนตามขอบแผ่นเปลือกโลกสงบ รอยเลื่อนหลายเหลี่ยมเป็นกลุ่มของรอยเลื่อนปกติที่ไม่สัมพันธ์กับกิจกรรมทางธรณีแปรสัณฐาน เกิดอยู่ในชั้นหินตะกอนละเอียด เช่น หินโคลน หินดินดาน เป็นต้น ในระหว่างการก่อตัวของหินตะกอนละเอียดการหดตัวและการคายน้ำออกจากช่องว่างระหว่างตะกอนจะนำไปสู่การเกิดรอยแตกและเกิดการเลื่อนตัว รอยเลื่อนหลายเหลี่ยมในแอ่งตะกอนเกรทเซาท์ ประเทศนิวซีแลนด์สามารถแบ่งออกได้เป็น 2 รูปแบบจากลักษณะที่สังเกตุในแนวตัดขวางและแนวราบ รูปแบบที่ 1 รอยเลื่อนหลายเหลี่ยมมีลักษณะเป็นกลุ่มของรอยเลื่อนปกติมีทิศทางเอียงเทเข้าหากันเป็นรอยเลื่อนคู่ เมื่อสังเกตในแนวราบพบว่ามีลักษณะเป็นรูปปิดคล้ายดินแตกระแหงพบทางตอนใต้ของพื้นที่การศึกษา กินพื้นที่ประมาณ 200 ตารางกิโลเมตร โดนพบที่ความลึก 1200-1800 มิลลิวินาที ซึ่งเกิดในชั้นหินที่มีอายุในสมัยอีโอซีนมีลักษณะตะกอนเป็น หินโคลน, หินดินดาน และ ดินเหนียวปนปูน จากการสร้างแผนภาพกุหลาบพบว่ารอยเลื่อนหลายเหลี่ยมมีทิศทางการวางตัวหลากหลายทิศทาง รูปแบบที่ 2 รอยเลื่อนหลายเหลี่ยมมีลักษณะเป็นกลุ่มของรอยเลื่อนปกติและเป็นรูปปิดในแนวราบเช่นกัน แต่ความหนาแน่นของรอยเลื่อนหลายเหลี่ยมรูปแบบที่ 2 มีมากกว่ารูปแบบที่ 1 รอยเลื่อนชนิดที่2 พบทางทิศตะวันออกเฉียงเหนือของพื้นที่การศึกษากินพื้นที่ประมาณ 600 ตารางกิโลเมตร ที่ความลึก 1200-1500 มิลลิวินาที เกิดในชั้นหินที่มีอายุในช่วงกลางถึงปลายของสมัยอีโอซีนมีลักษณะตะกอนเป็น หินโคลน และ ดินเหนียวปนปูน ผลจากการสร้างแผนภาพกุหลาบรอยเลื่อนหลายเหลี่ยมมีทิศทางการวางตัวหลายทิศทาง ผลจากการสร้างกราฟแสดงความสัมพันธ์ระหว่างระยะเลื่อนตัวในแนวดิ่งกับความลึกของรอยเลื่อนทั่งสองรูปแบบพบลักษณะซีบ่งบอกถึงตำแหน่งของระยะเลื่อนตัวในแนวดิ่งที่มากที่สุดอยู่บริเวณกึ่งกลางความลึกของรอยเลื่อน และลักษณะกราฟรูปเอ็มบ่งบอกถึงการเชื่อมต่อกันของรอยเลื่อน รอยเลื่อนหลายเหลี่ยมในชั้นหินตะกอนละเอียดอาจจะส่งผลต่อความสามารถของชั้นหินปิดกั้นซึ่งสำคัญต่อการพิจารณาระบบปิโตเลียม การศึกษาเพิ่มเติมอาจจะทำเกิดความเข้าในเชิงลึกของระบบปิโตเลียมมากขึ้น
การสกัดสารยับยั้งเอนไซม์ไลเปสและแอลฟากลูโคซิเดสจากเห็ดตับเต่า
Authors:   , ภูมิคอนสาร ไพลิน
Published: February 2025

งานวิจัยนี้มีวัตถุประสงค์ศึกษาฤทธิ์ยับยั้งเอนไซม์ไลเปสและแอลฟากลูโคซิเดสของสารสกัดเอทิลแอซิเตตและสารสกัดเมทานอลจากเห็ดตับเต่า คือ และแยกสารออกฤทธิ์ดังกล่าวด้วยเทคนิคทางโครมาโทกราฟี สารสกัดเอทิลแอซิเตตที่ความเข้มข้น 25 mg/mL มีค่าการยับยั้งเอนไซม์ไลเปส 78 % และที่ความเข้มข้น 1 mg/mL มีค่าการยับยั้งเอนไซม์แอลฟากลูโคซิเดส 20 % ส่วนสารสกัดเมทานอลที่ความเข้มข้น 25 mg/mL มีค่าการยับยั้งเอนไซม์ไลเปส 99 % และที่ความเข้มข้น 10 mg/mL มีค่าการยับยั้งเอนไซม์แอลฟากลูโคซิเดส 38 % นั่นคือ สารสกัดเมทานอลมีฤทธิ์ยับยั้งเอนไซม์ไลเปสมากกว่าสารสกัดเอทิลแอซิเตต แต่สารสกัดเอทิลแอซิเตตมีฤทธิ์ยับยั้งเอนไซม์แอลฟากลูโคซิเดสมากกว่าสารสกัดเมทานอล นอกจากนี้ได้นำสารสกัดทั้งสองมาทดสอบการเป็นพิษต่อเซลล์มะเร็งทั้ง 5 ชนิดและเซลล์ปกติ (fibroblast cell) พบว่าสารสกัดเอทิลอะซิเตตมีฤทธิ์การยับยั้งเซลล์มะเร็งปอด (Chago-K1) และตับ (Hep-G2) โดยมีฤทธิ์การยับยั้งเซลล์มะเร็งปอด IC₅₀ เท่ากับ 32 และ 40 μg/mL ตามลำดับ และกากของส่วนสกัดหยาบเมทานอลมีฤทธิ์การยับยั้งเซลล์มะเร็งปอด IC₅₀ เท่ากับ 79 μg/mL การแยกสารบริสุทธิ์จากสกัดเอทิลแอซิเตตโดยเทคนิคโครมาโทกราฟีแบบคอลัมน์ (column chromatography)ไม่ประสบความสำเร็จ เนื่องจากความไม่คงสภาพของสารในขั้นตอนการแยก อย่างไรก็ตาม จาก 1H-NMR spectroscopy บ่งชี้ว่าสารสกัดเอทิลอะซิเตตประกอบด้วยสารในกลุ่มเทอร์พีนอยด์และสเตียรอยด์ (terpenoid and steroid compounds)
การสังเคราะห์วัสดุอ่อนโดยใช้เตตระแอลคิลฟีนิลพอร์ไฟรินเป็นสารตั้งต้น
Authors:   , คงต๊ะ นลินรัชต์
Published: February 2025

งานวิจัยนี้เกี่ยวข้องกับการสังเคราะห์สารประกอบเชิงซ้อนโลหะของเตตระแอลคิล ฟีนิลพอร์ไฟรินเพื่อใช้เป็นวัสดุอ่อน อนุพันธ์ของเตตระแอลคิลฟีนิลพอร์ไฟรินสามารถสังเคราะห์ได้สาเร็จใน 1 ขั้นตอนจากปฏิกิริยาการควบแน่นระหว่างพีร์โรลกับ 4 บิวทิลเบนซาลดีไฮด์ หรือ 4-ออกทิลออกซิเบนซาลดีไฮด์ และได้ผลิตภัณฑ์เป็นเตตระบิวทิลฟีนิลพอร์ไฟริน (35%) และ เตตระออกทิลฟีนิลพอร์ไฟริน (33%) สารประกอบเชิงซ้อนของซิงค์และเหล็กกับเตตระแอลคิลฟีนิลพอร์ไฟรินเกิดขึ้นโดยผ่านปฏิกิริยา complexation ของอนุพันธ์เตตระแอลคิล ฟีนิลพอร์ไฟรินกับซิงค์คลอไรด์หรือไอเอิร์น (III) คลอไรด์ ผลิตภัณฑ์ที่เกิดขึ้นทั้งหมดสามารถพิสูจน์เอกลักษณ์ได้โดยเทคนิค 1H-NMR, Mass spectroscopy และ UV-Vis spectrophotometry สารประกอบเชิงซ้อนของ 4,4' เอโซพิริดีน กับ เมทัลเตตระแอลคิล ฟีนิลพอร์ไฟริน ศึกษาโดยเทคนิค UV-Vis spectrophotometry ได้ค่าการดูดกลืนแสงของสารผสมระหว่าง 4, 4' เอโซพิริดีน กับ เมทัล-เตตระแอลคิลฟีนิลพอร์ไฟริน และชี้ให้เห็นว่าสารผสมนี้ไม่เกิดสารประกอบเชิงซ้อน
การสังเคราะห์อนุภาคนาโนของแคลเซียมซิเทรตเพื่อศึกษาการควบคุมการ ปลดปล่อย
Authors:   , หริ่มสืบ ณัฐชนน
Published: February 2025

ในงานวิจัยนี้ ได้สังเคราะห์อนุภาคนาโนของแคลเซียมซิเทรตผ่านวิธีตกตะกอนทางเคมี โดยฝังสี ย้อม ฟลูออเรสซีนไอโซไทโอไซยาเนตไว้ภายในเพื่อศึกษาการปลดปล่อยสารฟลูออเรสเซนต์ ผลิตภัณฑ์ทุก ชนิดพิสูจน์เอกลักษณ์ด้วยการวิเคราะห์เทอร์โมกราวิเมตริก การวิเคราะห์ศักย์ซีตา และกล้องจุลทรรศน์ อิเล็กตรอนแบบส่องกราด อนุภาคนาโนที่ติดสารเรืองแสงบ่มกับเซลล์ไฟโบรบลาสต์ ภาพจากกล้องคอนโฟ คอลตรวจพบฟลูออเรสเซนต์สีเขียวที่มีลักษณะเฉพาะภายในเซลล์ ยืนยันว่าอนุภาคนาโนแคลเซียมซิเทรต สามารถใช้เป็นตัวพาชนิดใหม่นำเข้าสู่เซลล์ได้อย่างมีประสิทธิภาพ
การเพิ่มประสิทธิภาพของ LSGM อิเล็กโทรไลต์ สำหรับใช้งานในเซลล์เชื้อเพลิงชนิดออกไซด์แข็ง
Authors:   , คำศรี นวรัตน์
Published: February 2025

La₀.9Sr₀.₁Ga₀.₈Mg₀.₂O₃-δ (LSGM) ถูกใช้เป็นสารอิเล็กโทรไลต์สาหรับเซลล์เชื้อเพลิงชนิดออกไซด์แข็งที่ ใช้งานในช่วงอุณหภูมิ 800-1000 องศาเซลเซียส เพื่อลดความต้านทานทางไฟฟ้าของเซลล์ จึงทาการพัฒนา อิเล็กโทรไลต์ LSGM ให้มีพื้นที่ผิวเพิ่มขึ้นโดยทาการเคลือบสาร LSGM ที่มีรูพรุนบนพื้นผิวของแผ่นอิเล็กโทรไลต์ ทาการศึกษาปัจจัยที่เกี่ยวข้องกับรูพรุนได้แก่ ผลของวิธีการเคลือบขั้วไฟฟ้าบนรูพรุน อัตราส่วนของสารเกิดรูพรุน คือผง LSGM และ rice starch และอุณหภูมิที่ใช้ในการ sintering เพื่อเกิดรูพรุน การพิสูจน์เอกลักษณ์และ ลักษณะทางกายภาพของแผ่นอิเล็กโทรไลต์ที่ทาการพัฒนา ด้วยวิธีเอ็กซเรย์พาวเดอร์ดิฟแฟรกชัน (XRD), การวัด ค่าความต้านทานไฟฟ้า (EIS) และเทคนิคกล้องจุลทรรศน์ชนิดส่องกราด (SEM) จากผลการทดลองพบว่าเซลล์ เชื้อเพลิงที่ผ่านการพัฒนาพื้นผิวของแผ่นอิเล็กโทรไลต์ด้วย 40 เปอร์เซ็นต์ rice starch และ sintering ที่ 1450 องศาเซลเซียส มีค่าความต้านทานต่าสุดประมาณ 3.56 โอห์มต่อตารางเซนติเมตร ในการวัดประสิทธิภาพของ เซลล์เดี่ยวให้ค่ากาลังไฟฟ้าสูงสุดที่ 649.37 มิลลิวัตต์ต่อตารางเซนติเมตร ซึ่งสูงกว่าเซลล์เชื้อเพลิงที่ไม่ได้ทาการ เพิ่มพื้นที่ผิวบนแผ่นอิเล็กโทรไลต์ซึ่งมีค่าเท่ากับ 319.91 มิลลิวัตต์ต่อตารางเซนติเมตร
การประมวลผลภาพดิจิทัลหลายมิติด้วยเทคนิคเคโมเมตริก
Authors:   , ศรีเจริญ นลธวัช
Published: February 2025

ปัจจุบันอุปกรณ์ถ่ายภาพได้ถูกพัฒนาขึ้นอย่างต่อเนื่องเพื่อให้มีความละเอียดและความคมชัดใน ระดับสูงและถ่ายโอนข้อมูลได้ง่าย จึงถูกนำไปประยุกต์ใช้ในงานการวิเคราะห์ต่าง ๆ ไม่ว่าจะเป็นทางด้าน อาหาร ในงานวิจัยนี้ได้พัฒนาอุปกรณ์สำหรับการถ่ายภาพโดยติดตั้งหลอด LED สีต่าง ๆ ได้แก่ สีขาว น้ำเงิน เขียว ส้มและแดง เพื่อเป็นแหล่งกำเนิดแสงให้กับวัตถุสำหรับการถ่ายภาพ และพัฒนาโปรแกรม ทางเคโมเมตริกสำหรับการวิเคราะห์ข้อมูลจากภาพถ่ายที่ได้จากการใช้แหล่งกำเนิดแสง LED ที่ต่างกัน ความแม่นยำและความแปรปรวนของภาพถ่ายที่ได้ถูกวิเคราะห์โดยการแปลงภาพถ่ายให้อยู่ในรูปของค่าสี RGB พบว่ารูปถ่ายที่ได้มีความแปรปรวนน้อย (<5 %) จากนั้นทำการทดสอบโปรแกรมทางเคโมเมตริก โดยการวิเคราะห์องค์ประกอบของกระดาษที่ประกอบด้วยสีต่าง ๆ (9 สี) พบว่าจากเทคนิคแยก องค์ประกอบหลัก (Principal Component Analysis) สามารถจำแนกสีบนกระดาษได้อย่างชัดเจน มากกว่าการวิเคราะห์จากค่าสี RGB โดยตรง จากนั้นได้ทำการวิเคราะห์กับตัวอย่างใบไม้ พบว่าสามารถ ระบุบริเวณที่มีคลอโรฟิลบนใบไม้ได้อย่างแม่นยำ และวิเคราะห์ปลาแซลมอนดิบพบว่าสามารถระบุบริเวณ ที่เป็นชั้นไขมันและเนื้อปลาได้อย่างชัดเจน และยังสามารถติดตามการเปลี่ยนแปลงได้เมื่อมีการให้ความ ร้อนโดยไมโครเวฟ นอกจากนั้นการวิเคราะห์ภาพถ่ายจากการใช้ LED สีน้ำเงิน เขียว ส้ม และแดงร่วมกัน จะให้ผลที่ถูกต้องมากกว่าภาพถ่ายที่ได้จากหลอด LED สีขาวเพียงสีเดียว
การเตรียมพอลิยูรีเทนโฟมแบบแข็งเร่งปฏิกิริยาด้วยบิสมัสนีโอเดคาโนเอตและโพแทสเซียมออกโทเอต
Authors:   , เชี่ยวชาญ อรณัชชา
Published: February 2025

งานวิจัยนี้เป็นการเตรียมพอลิยูรีเทนโฟมแบบแข็งโดยใช้ตัวเร่งปฏิกิริยา 2 ชนิดร่วมกัน คือ บิสมัสนีโอเด คาโนเอตและโพแทสเซียมออกโทเอต เพื่อศึกษาผลการเสริมกัน ของตัวเร่งปฏิกิริยาทั้ง 2 ชนิด ในปริมาณ อัตราส่วนที่แตกต่างกัน ดังนี้ สูตรที่ 1 (Bi=0.1:K-15=0.1) สูตรที่ 2 (Bi=0.1:K-15=0.05) และสูตรที่ 3 (Bi=0.05:K-15=0.1) ที่ isocyanate index = 100 จากผลการทดลองพบว่า สูตรที่ 1 (Bi=0.1:K-15=0.1) เหมาะสมที่จะนำมาใช้เป็นตัวเร่งปฏิกิริยาที่สุดสำหรับการเตรียมพอลิยูรีเทนโฟมแบบแข็ง โดยพิจารณาจาก เวลา ที่ใช้ในการทำปฏิกิริยาพอลิเมอไรเซชัน ความหนาแน่นของโฟม ความเร็วในการฟู และ อุณหภูมิในการ เกิดปฏิกิริยาพอลิเมอไรเซชัน
การสังเคราะห์อนุภาคนาโนทองแดงสำหรับตรวจวัดโปรตีนในอาหาร
Authors:   , พรพินิจสุวรรณ พศวีร์
Published: February 2025

ได้ศึกษาการสังเคราะห์อนุภาคนาโนทองแดง โดยอาศัยปฏิกิริยารีดักชันที่มีแหล่งของ ทองแดงเป็น copper(II) sulfate สารรักษาความเสถียรเป็น tri-sodium citrate และตัวรีดิวซ์เป็น hydrazine ในอัตราส่วนโดยโมลเท่ากับ 1:8:6 ตามลาดับ โดยพิสูจน์เอกลักษณ์อนุภาคนาโนทองแดง ที่สังเคราะห์ด้วยเทคนิค X-ray Diffraction (XRD), Transmission Electron Microscope (TEM) และ UV-vis Spectroscopy พบว่าอนุภาคนาโนทองแดงที่สังเคราะห์ได้มีขนาดประมาณ 30 nm และนาอนุภาคนาโนทองแดงไปศึกษาการตรวจวัดปริมาณโปรตีนในสารละลายมาตรฐาน Bovine Serum Albumin (BSA) และสารละลายตัวอย่างนม ด้วยเทคนิค UV-vis Spectroscopy โดยวัดค่า การดูดกลืนแสงที่ 599 nm ได้ช่วงความเข้มข้นโปรตีนที่ตรวจวัดให้การตอบสนองเป็นเส้นตรงในช่วง 0-0.016 mg/mL สาหรับสารละลายทั้งสองชนิด และมีค่า limit of detection ของการตรวจโปรตีน เท่ากับ 3 x 10⁻⁵ mg/mL สาหรับสารละลาย BSA และ 8 x 10⁻⁵ mg/mL สาหรับสารละลายนม นอกจากนี้ได้ศึกษาผลของปริมาณอนุภาคต่อการตรวจวัดปริมาณโปรตีน พบว่าเมื่อใช้ปริมาณอนุภาค ระดับนาโนเมตรของทองแดงเพิ่มขึ้นช่วงความเข้มข้นที่ตรวจวัดได้จะกว้างขึ้นเช่นกัน
การพัฒนาอนุภาคแม่เหล็กนาโนสำหรับการตรวจวัดเชื้อสเตรปโตคอคคัสมิวแทนส์
Authors:   , ใส้เพี้ย สุทธาวัลย์
Published: February 2025

งานวิจัยนี้สนใจที่จะพัฒนากลุ่มอนุภาคแม่เหล็กนาโน (magnetic nanoparticle clusters, MNCs) สำหรับการแยกและการตรวจวัดเชื้อสเตรปโตคอคคัสมิวแทนส์ (S.mutans) เริ่มจากการสังเคราะห์ MNCs ผ่านกระบวนการโซลโวเทอร์มอล จากนั้นกราฟต์ด้วยพอลิแอคริลิกแอซิด (PAA) บนพื้นผิวของ MNCs ด้วยปฏิกิริยาพอลิเมอไรเซชันริเริ่มจากพื้นผิวของแอคริลิกแอซิดผ่านกลไกแบบ reversible addition-fragmentation chain transfer จากการที่พื้นผิวของ MNCs ที่กราฟต์ด้วย PAA มีหมู่คาร์บอกซิลจำนวนมาก ทำให้สามารถตรึง cell wall binding domain (CWBD) ของ automutanolysin เอนไซม์ซึ่งจำเพาะเจาะจงกับเชื้อสเตรปโตคอคคัสมิวแทนส์คอคไค บนพื้นผิว MNCs ที่กราฟต์ด้วย PAA โดยใช้ EDC/NHS เป็นรีเอเจนต์คู่ควบได้ ทำการพิสูจน์เอกลักษณ์ของ MNCs ทั้งก่อนและหลังการกราฟต์ด้วย PAA และการคอนจูเกตกับ CWBD ด้วยฟูเรียร์ทรานส์ฟอร์มอินฟราเรดสเปกโทรสโกปี (FT-IR) การกระเจิงแสงแบบไดนามิกส์ (DLS) และกล้องจุลทรรศน์อิเล็กตรอนแบบส่องผ่าน (TEM) จากการนำ MNCs ที่คอนจูเกตกับ CWBD ไปทดสอบการแยกและตรวจวัด S.mutans ผ่านการแยกด้วยสนามแม่เหล็กและการกรองแบบเลือกผ่านโดยใช้เซลลูโลสแอซิเตดเมมเบรนที่มีเส้นผ่าศูนย์กลาง 0.8 ไมโครเมตร พบว่าไม่ประสบความสำเร็จในการบอกความแตกต่างเชิงปริมาณของ S. mutans ที่มีความเข้มข้นต่างกันได้ ถึงแม้ผลจากการนับจำนวนแบคทีเรียก่อนและหลังการจับกับอนุภาคยืนยันได้ว่าอนุภาคสามารถจับกับแบคทีเรียได้จริง ทั้งนี้เป็นผลเนื่องมาจากการที่อนุภาคดังกล่าวมีขนาดใหญ่กว่าเส้นผ่าศูนย์กลางของรูพรุนของแผ่นเมมเบรน
การผลิตเหล็กกล้าที่มีฤทธิ์ต้านเชื้อแบคทีเรียด้วยการตรึงสารประกอบที่มีหมู่อะมิโนอย่างถาวร
Authors:   , สุรฤทธิ์เดชาชัย สุรเศรษฐ์
Published: February 2025

ปัญหาการปนเปื้อนของเชื้อแบคทีเรียบนวัสดุในชีวิตประจำวัน จัดเป็นปัญหาทางสาธารณสุขที่สำคัญ เนื่องจากปัญหาการดื้อยาที่รุนแรง ทำให้การรักษาเป็นไปด้วยความยากลำบาก ดังนั้นมาตรการป้องกัน เช่น การพัฒนาพื้นผิววัสดุให้มีสมบัติต้านเชื้อแบคทีเรียจึงจัดเป็นมาตรการสำคัญรูปแบบหนึ่งที่จะช่วยลดปัญหานี้ลงได้ ในงานวิจัยนี้ ผู้วิจัยได้ทดลองดัดแปรผิวของเหล็กกล้าไร้สนิมซึ่งเป็นวัสดุที่มีความสำคัญในชีวิตประจำวัน ให้มีฤทธิ์ยับยั้งเชื้อแบคทีเรีย โดยอาศัยปฏิกิริยาการเคลือบและพอลิเมอไรเซชันของพอลิโดพามีนบนพื้นผิวเหล็กกล้าไร้สนิม ซึ่งจะทำให้พื้นผิวมีหมู่ฟังก์ชันอินทรีย์ที่เหมาะสมแก่การตรึงสารประกอบอินทรีย์อื่น โดยผู้วิจัยได้ศึกษาการตรึงสารประกอบ 4,7,10-trioxa-1,13-tridecanediamine (TTD) และอนุพันธ์ของ TTD ที่มีหมู่ปกป้อง Boc (TTDBoc) ลงบนพื้นผิวด้วยวิธีทางเคมี จากนั้นได้พิสูจน์การตรึงสารบนผิวโดยใช้เทคนิคการวัดมุมสัมผัสน้ำและเทคนิค ATR-FTIR spectroscopy และทดสอบฤทธิ์ยับยั้งเชื้อแบคทีเรียของวัสดุดัดแปรกับเชื้อแบคทีเรีย Staphylococcus aureus และ Escherichia coli ผลการทดลองพบว่า แม้การตรึงสารประกอบน่าจะเกิดได้จริง แต่วัสดุดัดแปรที่ได้ไม่มีฤทธิ์ยับยั้งเชื้อแบคทีเรีย อย่างไรก็ตาม ผลการทดลองที่ได้สามารถเป็นข้อมูลสำคัญที่จะนำไปพัฒนาต่อยอด หรือนำไปทดสอบกับเชื้อแบคทีเรียชนิดอื่นที่มีสมบัติแตกต่างกันต่อไป
การดัดแปรผิวนาโนซิลิกาที่เตรียมจากเถ้าแกลบด้วยออกไซด์ของเหล็กและทองแดงสำหรับ สำหรับการดูดซับอาร์ซีเนต
Authors:   , โพธิ์ศรี ชิดชนก
Published: February 2025

งานวิจัยนี้ทำการเตรียมซิลิกาจากเถ้าแกลบ จากนั้นดัดแปรซิลิกาที่ได้ด้วยออกไซด์ของเหล็กและทองแดง เพื่อใช้เป็นตัวดูดซับอาร์ซีเนตในน้ำเสีย พิสูจน์เอกลักษณ์ซิลิกาจากเถ้าแกลบด้วยเทคนิค FTIR, SEM, TEM, XRD, XRF, PSD และ N2 adsorption ซิลิกาที่สังเคราะห์ได้จากเถ้าแกลบเป็นซิลิกาอสัณฐานมีความบริสุทธิ์สูงถึง 97% ขนาดอนุภาคของซิลิกามีค่าประมาณ 52 ไมโครเมตร ปริมาตรของโพรงเท่ากับ 0.323 ลูกบาศก์เซนติเมตรต่อกรัม พื้นที่ผิวทั้งหมดคิดเป็น 671 ตารางเมตรต่อกรัม และมีขนาดเส้นผ่านศูนย์กลางของโพรง 1.93 นาโนเมตร ซึ่งการ ดัดแปรซิลิกาที่เตรียมจากเถ้าแกลบทำได้โดยนำซิลิกาที่สังเคราะห์ได้มาตกตะกอนร่วมกับออกไซด์ของเหล็กและ ทองแดง และพิสูจน์เอกลักษณ์วัสดุที่ได้ด้วยเทคนิค SEM, EDS และ XRD สำหรับประสิทธิภาพในการกำจัดอาร์ซี เนตของตัวดูดซับที่สังเคราะห์ขึ้น พบว่าปริมาณอาร์ซีเนตสูงสุดที่ถูกดูดซับบนซิลิกาที่ผ่านการดัดแปรด้วยออกไซด์ ของเหล็กและทองแดงมีค่าเท่ากับ 9.3 มิลลิกรัมต่อกรัม โดยกระบวนการดูดซับเกิดได้ดีภายใต้สภาวะพีเอชเท่ากับ 3 และใช้เวลาในการเข้าสู่สมดุลการดูดซับประมาณ 24 ชั่วโมง การเข้าสู่สมดุลเป็นไปตามจลนพลศาสตร์การดูดซับ แบบอันดับสองเทียม และไอโซเทิร์มการดูดซับเป็นไปตามสมดุลการดูดซับของแบบจำลองฟรุนดลิช และสามารถ ใช้ซิลิกาที่ดัดแปรด้วยออกไซด์ของเหล็กและทองแดงในการกำจัดอาร์ซีเนตในน้ำเสียตัวอย่างจริง
การประยุกต์ใช้ประจุอะตอมแบบเซมิเอมพิริกัลพีเอ็ม7 เพื่อปรับเพิ่มความแม่นยาการเข้าจับของออโต้ด๊อกวีนา
Authors:   , ปัณยาลักษณ ปวริศร
Published: February 2025

ในปัจจุบันเทคนิคการคำนวณการเข้าจับเชิงโมเลกุลเป็นเทคนิคที่ได้รับการยอมรับและใช้กันอย่าง แพร่หลายสำหรับทำนายโครงสร้างการเข้าจับกันของโปรตีนและตัวยับยั้ง เพราะสามารถให้ข้อมูลที่เป็นประโยชน์ ต่อการพัฒนายาชนิดใหม่ ๆ ที่มีประสิทธิภาพสูงขึ้นได้ จากการศึกษาที่ผ่านมาพบว่าการใช้ประจุอะตอมของโปรตีน และตัวยับยั้งที่คำนวณด้วยวิธีที่แตกต่างกันจะส่งผลต่อการทำนายตำแหน่งในการเข้าจับของตัวยับยั้ง ในงานวิจัยนี้ จึงได้ทำการศึกษาผลของการใช้ประจุอะตอมที่คำนวณด้วยวิธีเซมิเอมพิริกัลที่แตกต่างกันจำนวน 3 วิธี คือ พีเอ็ม 7, พีเอ็ม 6 และพีเอ็ม 6-ดี 3 เอช 4 ที่มีต่อความถูกต้องในการทำนายโครงสร้างการเข้าจับของตัวยับยั้ง โดยใช้ โครงสร้างสารเชิงซ้อนระหว่างโปรตีนกับตัวยับยั้งจากฐานข้อมูล PDBbind จำนวนทั้งหมด 182 โครงสร้าง และ คำนวณการเข้าจับด้วยโปรแกรม AutoDock Vina ผลการคำนวณพบว่าค่าอัตราความสำเร็จของการคำนวณโดย ใช้ประจุอะตอม PM7, PM6 และ PM6-D3H4 มีค่าเท่ากับ 81.3%, 76.4% และ 76.9% ตามลำดับ นั่นคือประจุ อะตอมแบบ PM7 ให้ผลที่มีความถูกต้องสูงกว่าประจุอะตอม PM6 และ PM6-D3H4 และเมื่อพิจารณาเรื่องเวลาที่ ใช้ในการคำนวณประจุอะตอมทั้งสามชนิดที่ไม่ได้แตกต่างกัน ทำให้ได้ข้อสรุปว่าควรใช้ประจุอะตอมชนิด PM7 สำหรับการคำนวณในอนาคต
การสังเคราะห์อนุภาคนาโนทองคำที่เสถียรด้วยไคโตซาน โดยใช้ยางจากเถาเอ็นอ่อน
Authors:   , ปิยะชาติ ภาวิดา
Published: February 2025

การสังเคราะห์อนุภาคนาโนทองคำด้วยวิธีทางชีวภาพที่เป็นมิตรต่อสิ่งแวดล้อมมีความสำคัญ เนื่องจากไม่มีการใช้ตัวทำละลายและตัวรีดิวซ์ที่เป็นอันตราย ดังนั้นในงานวิจัยนี้จึงมีวัตถุประสงค์เพื่อพัฒนาการสังเคราะห์อนุภาคนาโนทองคำด้วยวิธีทางชีวภาพ ซึ่งสามารถทำการทดลองได้อย่างรวดเร็วและใช้สารตั้งต้นที่หาได้ง่าย โดยใช้สารสกัดยางจากเถาเอ็นอ่อนเป็นตัวรีดิวซ์และสารละลายไคโตซานเพิ่มความเสถียรให้กับอนุภาคนาโนทองคำ เพื่อหาสภาวะที่เหมาะสมในการสังเคราะห์จึงทำการปรับตัวแปรที่เกี่ยวข้อง ได้แก่ ความเข้มข้นของสารละลายกรดคลอโรออริก สารสกัดยางจากเถาเอ็นอ่อน สารละลายไคโตซาน และโซเดียมไฮดรอกไซด์ พิสูจน์เอกลักษณ์ด้วยเทคนิคยูวีวิสิเบิลสเปกโทรสโกปี (UV-Vis) จะพบพีคของเซอร์เฟซพลาสมอนเรโซแนนซ์ (SPR) ดูดกลืนแสงที่ความยาวคลื่น 539 นำโนเมตร ซึ่งเป็นพีคเอกลักษณ์ของอนุภาคนาโนทองคำและเทคนิคฟูเรียร์ทรานส์ฟอร์มอินฟราเรดสเปกโทรสโกปี (FT-IR) นอกจากนี้นำไปทดสอบฤทธิ์ในการต้านอนุมูลอิสระ พบว่า อนุภาคนาโนทองคำที่สังเคราะห์ได้มีฤทธิ์ในการต้านอนุมูลอิสระและไม่เป็นพิษต่อเซลล์ปกติ
พลังงานส่วนย่อยโมเลกุล: ทางสู่การคำนวณระบบขนาดใหญ่และการประยุกต์ใช้กับโมเลกุล
Authors:   , จุลนวล เพชรดา
Published: February 2025

งานวิจัยชิ้นนี้ใช้ระเบียบวิธี Molecular fragment energies เพื่อใช้ในการคานวณพลังงานของโมเลกุล ขนาดใหญ่ ซึ่งระเบียบวิธีดังกล่าวใช้หลักการแตกโมเลกุลขนาดใหญ่เป็นส่วนย่อย โดยมีหลักการที่คล้ายคลึงกับ ระเบียบวิธี Fragment molecular orbital (FMO) แต่วิธีคำนวณมีความซับซ้อนน้อยกว่า ซึ่งพลังงานของโมเลกุล จะคำนวณจาก พลังงานส่วนย่อย โมเลกุลบวกกับพลังงาน two-body interaction กับ three-body interaction จนถึง m-body interaction โดย m คือ จำนวนส่วนย่อยโมเลกุลที่สร้างขึ้น ซึงทำผลการศึกษาพบว่าลดขนาดการ คำนวณลงได้อย่างมากอีกทั้งยังได้มีการเปรียบเทียบความแตกต่างของค่าพลังงานและเวลาที่ใช้จาก 2 วิธี คือ Hartree-Fock (HF) และ 2nd order MØller-Plesset Pertubation theory (MP2) อีกทั้ง Molecular fragment และผลของค่าพลังงานที่เกิดขึ้นจากการเปลี่ยนค่าเบซิสเซ็ต ในการคำนวณ เพื่อใช้เป็นแนวทางในการคำนวณ พลังงานของโมเลกุลขนาดใหญ่
การสังเคราะห์อนุภาคระดับไมโครเมตรของซิลิกาจากเถ้าแกลบข้าวและดัดแปรผิวด้วยกรดฮิวมิก
Authors:   , มีมุสิทธิ์ สิรามล
Published: February 2025

งานวิจัยนี้มีจุดมุ่งหมายเพื่อศึกษาการสังเคราะห์อนุภาคระดับไมโครเมตรของซิลิกาจากเถ้าแกลบข้าวและดัดแปรผิวด้วยกรดฮิวมิก ซิลิกาเตรียมได้จากการนำเถ้าแกลบข้าวมาละลายและตกตะกอนด้วยกระบวนการโซลเจลในสองรูปแบบ คือ สกัดด้วยสารละลายโซเดียมไฮดรอกไซด์ที่ความเข้มข้น 2.5 โมลต่อลิตร และสกัดด้วยสารละลายไฮโดรคลอริกที่ความเข้มข้น 1.5 โมลต่อลิตร ก่อนที่จะทำการสกัดด้วยสารละลายโซเดียมไฮดรอกไซด์ที่ความเข้มข้น 2.5 โมลต่อลิตร เพื่อทำการเปรียบเทียบประสิทธิภาพและความบริสุทธิ์ของซิลิกาจากเถ้าแกลบข้าวที่สังเคราะห์ผ่านทั้งสองวิธี จากการวิเคราะห์สารตัวอย่างที่สังเคราะห์ได้ด้วยเทคนิคฟูเรียทรานฟอร์มอินฟราเรดสเปกโทรสโกปี (FTIR) พบพันธะในกลุ่มซิลินอลและกลุ่มไซโลเซน และจากการวิเคราะห์โครงสร้างผลึกด้วยเทคนิคเอกซเรย์ดิฟแฟรกชัน (XRD) พบพีคที่วางที่ตำแหน่ง 20 เท่ากับ 22-23 ปรากฏเฟสที่เป็นอสัณฐาน จึงสามารถยืนยันเฟสและโครงสร้างที่แท้จริงของซิลิกาได้ เมื่อทำการเปรียบเทียบซิลิกาที่สังเคราะห์ได้จากสองวิธี พบว่าการสกัดเถ้าแกลบข้าวด้วยสารละลายไฮโดรคลอริกก่อนที่จะทำการสกัดด้วยสารละลายโซเดียมไฮดรอกไซด์ให้ซิลิกาที่มีประสิทธิภาพดีกว่าการสกัดด้วยสารละลายโซเดียมไฮดรอกไซด์เพียงอย่างเดียว ผลการทดลองจากเทคนิคเอกซ์เรย์ฟลูออเรสเซนซ์ (SRF) พบว่า การสกัดเถ้าแกลบข้าวด้วยสารละลายไฮโดรคลอริกก่อนที่จะทำการสกัดด้วยสารละลายโซเดียมไฮดรอกไซด์ให้ซิลิกาที่มีความบริสุทธิ์สูงกว่า จากปริมาณซิลิการ้อยละ 93.8 และ 79.0 ตามลำดับ ภาพถ่ายจากเทคนิคการใช้กล้องจุลทรรษน์แบบส่องกราด (SEM) และเทคนิคการวัดการกระจายตัวของขนาดอนุภาคด้วยแสงเลเซอร์ (PSD) พบว่าพื้นผิวค่อนข้างเรียบ รูปร่างค่อนข้างกลม เล็ก มีการเกาะเป็นกลุ่มและมีขนาดอนุภาคอยู่ในช่วง 7 และ 9 ไมโครเมตร ตามลำดับ พื้นที่ผิวจำเพาะเท่ากับ 775 และ 660 ตารางเมตรต่อกรัม ตามลำดับ และนำซิลิกาที่สังเคราะห์ได้มาดัดแปรพื้นผิวโดยการเคลือบด้วยกรดฮิวมิก พิสูจน์เอกลักษณ์ด้วยเทคนิคฟูเรียทรานฟอร์มอินฟราเรดสเปกโทรสโกปี (FTIR) พบว่าซิลิกาที่สังเคราะห์จากเถ้าแกลบข้าวสามารถดัดแปรพื้นผิวโดยการเคลือบด้วยกรดฮิวมิกได้
การคำนวณหาโครงสร้างที่เหมาะสมของตัวเร่งปฏิกิริยาอิแนนชิโอซิเล็กทีฟในปฏิกิริยาแอริเลชันของแอลฟาอิมิโนเอสเทอร์
Authors:   , จิตรพร ธวัชชัย
Published: February 2025

ปฏิกิริยาแอริเลชันของแอลฟาอิมิโนเอสเทอร์ เป็นหนึ่งในปฏิกิริยาที่มีความสำคัญต่อการสังเคราะห์ อนุพันธ์ของกรดอะมิโนเพื่อใช้เป็นสารตั้งต้นสำหรับการสังเคราะห์สารออกฤทธิ์ทางชีวภาพ เคมีคอมพิวเตอร์เป็น เครื่องมือที่เหมาะสำหรับการคำนวณเพื่อทำนายผลของผลิตภัณฑ์ที่เกิดขึ้น โดยเฉพาะอย่างยิ่งปฏิกิริยาที่ให้ ผลิตภัณฑ์เป็นคู่อิแนนทิโอเมอร์ ในงานวิจัยนี้ได้ทำการคำนวณปฏิกิริยาการสังเคราะห์แบบอสมมาตรของ ethyl (E)-2-(phenylimino)acetate กับ phenylboronic acid โดยใช้ตัวเร่งปฏิกิริยาที่เป็น palladium(II)acetate กับ ลิแกนด์ที่เป็น (S)-4-phenyl-2(pyrrolidin-2-yl)thiazole และคำนวณด้วยวิธีทางเคมีคอมพิวเตอร์เป็น B3LYP ซึ่ง เป็นหนึ่งในวิธี Density Functional Theory และใช้ Basis sets เป็น cc-pvdz และ Electric core potential เป็น LANLDZ เพื่อใช้ในการคำนวณอะตอมของแพลเลเดียมกับกำมะถัน ผลที่ได้จากการคำนวณคือ ผลิตภัณฑ์ที่ได้ จากการสังเคราะห์มีแนวโน้มที่จะเกิดผลิตภัณฑ์เป็น ethyl (S)-2-phenyl-2-(phenylamino)acetate มากกว่าที่ จะเกิดผลิตภัณฑ์เป็น ethyl (R)-2-phenyl-2-(phenylamino)acetate อันเนื่องมาจากปัจจัยทางจลนศาสตร์ ที่ ethyl (S)-2-phenyl-2-(phenylamino)acetate ให้ค่าคงที่อัตราการเกิดปฏิกิริยาเคมีที่มากกว่า ethyl (R)-2- phenyl-2-(Phenylamino)acetate
The relationship between body dissatisfaction, self-esteem, thin media-ideal internalization, and parasocial relationships in Thai female undergraduates
Authors:   , Kim Shin-Tae
Published: February 2025

The current paper investigates the relationship between body dissatisfaction, self-esteem, thin media-ideal internalization, and parasocial relationship (PSR). 115 participants fit the criteria of being an undergraduate female, age ranging from 18-22, with body mass index that does not exceed 22.9 kg/m2, and also has a parasocial relationship with a favorite thin female media figure that has a thin-ideal that they desire. Results of this study showed that self-esteem was negatively associated with body dissatisfaction (Hypothesis 1) and internalization of thin media-ideals was positively associated with body dissatisfaction (Hypothesis 2). However, PSR, in terms of communication (Hypothesis 3) and support (Hypothesis 4), was not negatively associated with body dissatisfaction. In addition, self-esteem, thin media-ideal internalization, PSR-communication, and PSR-support collectively predicted body dissatisfaction (partially supporting Hypothesis 5). Specifically, self-esteem and thin media-ideal internalization uniquely predicted body dissatisfaction. Therefore, this indicates that both interpersonal and intrapersonal factors contribute to body dissatisfaction. Results from this study can be used in improving strategies to reduce and prevent body dissatisfaction.
การพัฒนาโมเดลทำนายเจตนาที่จะประหยัดพลังงานในที่ทำงานของพนักงานในองค์การ โดยศึกษา : อิทธิพลของผู้นำแบบปฏิรูปที่ให้ความสำคัญในด้านสิ่งแวดล้อม
Authors:   , ประพฤทธิกุล ธนดล
Published: February 2025

การวิจัยครั้งนี้มีวัตถุประสงค์ เพื่อทดสอบตัวแปรปัจจัยที่สัมพันธ์กับการเกิดเจตนาที่จะประหยัดพลังงานในที่ทำงานและเพื่อพัฒนาโมเดลทำนายเจตนาที่จะประหยัดพลังงานในที่ทำงานของพนักงานภายในองค์การ โดยมีเจตนาที่จะประหยัดพลังงานในที่ทำงานของพนักงานภายในองค์การ เป็นตัวแปรทำนาย มีเจตคติต่อการประหยัดพลังงานภายในที่ทำงาน ความรู้สึกรักสิ่งแวดล้อมและบรรทัดฐานส่วนบุคคล เป็นตัวแปรส่งผ่าน โดยเก็บข้อมูลจากกลุ่มตัวอย่างพนักงานชาวไทยที่ทำงานอยู่ในบริษัทเอกชนในเขตกรุงเทพมหานคร จำนวน 243 คน (Mอายุ = 32.07, SD = 8.16 ) ซึ่งมีอายุการทำงานตั้งแต่ 6 เดือนขึ้นไป ผลการวิเคราะห์ Path analysis ด้วยโปรแกรม R Studio เวอร์ชั่น 3.2.2 พบว่า ความกังวลเรื่องปัญหาสิ่งแวดล้อมสามารถทำนายเจตนาที่จะประหยัดพลังงานในที่ทำงานของพนักงานได้โดยตรงในทางบวก (β = .18; p < .01) นอกจากนี้ยังพบว่าความกังวลเรื่องปัญหาสิ่งแวดล้อมและความผูกพันทางใจกับองค์การ ไม่สามารถทำนายเจตนาที่จะประหยัดพลังงานในที่ทำงานของพนักงานได้โดยอ้อม ผ่านเจตคติต่อการประหยัดพลังงานภายในที่ทำงานและผ่านบรรทัดฐานส่วนบุคคลที่เป็นบวกได้ ในส่วนของผู้นำแบบปฏิรูปที่ให้ความสำคัญในด้าน สิ่งแวดล้อมสามารถทำนายเจตนาที่จะประหยัดพลังงานในที่ทำงานของพนักงานได้โดยตรงในทางบวก (β = .28; p < .01) และสามารถทำนายเจตนาที่จะประหยัดพลังงานในที่ทำงานของพนักงานได้โดยอ้อม ผ่านความรู้สึกรักสิ่งแวดล้อมที่เป็นบวก (β = .23; p < .01) แต่ไม่สามารถทำนายเจตนาที่จะประหยัดพลังงานในที่ทำงานของพนักงานได้โดยอ้อม ผ่านเจตคติต่อการประหยัดพลังงานภายในที่ทำงานที่เป็นบวกได้ คณะผู้วิจัยอภิปรายถึงการประยุกต์ผลการวิจัย สำหรับองค์การ
อิทธิพลของการตระหนักในตนเองจากมุมมองภายนอกและการซึมซับค่านิยมความผอมในอุดมคติต่อความตั้งใจในการดูแลรูปร่าง โดยมีการรับรู้ตนเสมือนวัตถุเป็นตัวแปรส่งผ่าน
Authors:   , เถลิงศักดานุวงศ์ ธิดารัตน์
Published: February 2025

จุดประสงค์ของการทำงานวิจัยครั้งนี้ ผู้วิจัยต้องการทดสอบอิทธิพลของการตระหนักในตนเองจากมุมมองภายนอกและการซึมซับค่านิยมความผอมในอุดมคติต่อความตั้งใจในการดูแลรูปร่างโดยมีการรับรู้ตนเสมือนวัตถุเป็นตัวแปรส่งผ่านอิทธิพล กลุ่มตัวอย่างคือ นิสิตนักศึกษาระดับปริญญาตรี จำนวนทั้งสิ้น 108 คน เครื่องมือที่ใช้ในงานวิจัยคือ มาตรวัดการตระหนักรู้ในตนเองจากมุมมองภายนอก มาตรวัดการซึมซับค่านิยมความผอมในอุดมคติ มาตรวัดการรับรู้ตนเสมือนวัตถุ และมาตรวัดการดูแลรูปร่าง วิเคราะห์ข้อมูลทางสถิติโดยใช้ โปรแกรม PROCESS for SPSS (Hayes, 2012) ผลการวิจัยพบอิทธิพลทางบวกของการตระหนักในตนเองจากมุมมองภายนอกที่มีต่อความตั้งใจในการดูแลรูปร่าง โดยการรับรู้ตนเสมือนวัตถุมีอิทธิพลส่งผ่านโดยสมบูรณ์ (Full mediation) กล่าวคือ เมื่อคนเรามีการตระหนักในตนเองจากมุมมองภายนอกสูงจะส่งผลให้บุคคลมีความตั้งใจที่จะดูแลรูปร่างมากขึ้นด้วยวิธีการออกกำลังกายและการควบคุมอาหารก็ต่อเมื่อบุคคลนั้นเกิดการรับรู้ตนเสมือนวัตถุ นอกจากนี้ ยังพบอิทธิพลทางบวกของการซึมซับค่านิยมความผอมในอุดมคติต่อความตั้งใจในการดูแลรูปร่าง แต่ไม่พบการรับรู้ตนเสมือนวัตถุเป็นอิทธิพลส่งผ่าน กล่าวคือ เมื่อเราเกิดการซึมซับค่านิยมความผอมในอุดมคติที่สูง จะส่งผลทางตรงให้บุคคลมีความตั้งใจที่จะดูแลปรับเปลี่ยนรูปร่างด้วยวิธีการออกกำลังกายและควบคุมน้ำหนักโดยที่ไม่จำเป็นว่าต้องเกิดการรับรู้ตนเสมือนวัตถุ
ความสัมพันธ์ระหว่างแรงจูงใจในการเรียนรู้กับความผูกพันต่อองค์การโดยมีความปลอดภัยทางจิตใจเป็นตัวแปรกำกับ
Authors:   , มงคลโชติ วีระวัชร์
Published: February 2025

งานวิจัยชิ้นนี้จัดทำขึ้นเพื่อศึกษาความสัมพันธ์ระหว่างแรงจูงใจในการเรียนรู้กับความผูกพันต่อองค์การโดยมีความปลอดภัยทางจิตใจเป็นตัวแปรกำกับ กลุ่มตัวอย่างคือ นิสิตที่กำลังศึกษาอยู่ในระดับปริญญาตรี จุฬาลงกรณ์มหาวิทยาลัย ที่เข้าร่วมกิจกรรมชมรม หรือโครงการต่าง ๆ ที่นอกเหนือจากหลักสูตรการเรียนตามปกติจำนวน 176 คน เลือกกลุ่มตัวอย่างโดยการประชาสัมพันธ์ผ่านช่องทาง Facebook และ Line รวมถึงอาศัยการบอกต่อ และเก็บข้อมูลโดยใช้แบบสอบถามออนไลน์จำนวน 41 ข้อที่วัดความผูกพันต่อองค์การ แรงจูงใจในการเรียนรู้ และความปลอดภัยทางจิตใจ ผลการวิเคราะห์ข้อมูลพบว่าแรงจูงใจในการเรียนรู้มีความสัมพันธ์ทางบวกและสามารถทำนายความผูกพันต่อองค์การอย่างมีนัยสำคัญทางสถิติ (β = .454, p < .001) และพบว่าตัวแปรความปลอดภัยทางจิตใจไม่มีอิทธิพลกำกับความสัมพันธ์ระหว่างแรงจูงใจในการเรียนรู้และความผูกพันต่อองค์การ (β = -.085, p = .157) แต่ช่วยเพิ่มการทำนายความผูกพันต่อองค์การได้มากขึ้น (β = .289, p < .001)
ผลการเสริมฤทธิ์ของสารไรนาแคนทิน-ซี ต่อการเสริมฤทธิ์ยาต้านมะเร็งในเซลล์มะเร็งเต้านม
Authors:   , ตันเจริญลาภ ธีริศรา
Published: February 2025

สารไรนาแคนทิน -ซี่ เป็นสารที่ได้จากใบและรากของต้นทองพันชั่ง (Rhinacanthus nasutus KURZ.) สารนี้อยู่ในกลุ่ม naphthoquinone ester โดยพบว่าสารไรนาแคนทิน-ซี จะไปรบกวนการทำงานของทั้ง P-gp และ MRP2 efflux pump โดยออกฤทธิ์กับ P-gp ได้ดีกว่า ผู้วิจัยจึงเล็งเห็นถึงประโยชน์ในการนำสารดังกล่าวมาศึกษา โดยให้ร่วมกับยาต้านมะเร็งต่างๆ เพื่อเพิ่มความเข้มข้นของยาต้านมะเร็งในเซลล์ให้ความเข้มข้นถึงระดับที่ต้องการ แล้วทำให้ไม่ต้องเพิ่มขนาดของยาต้านมะเร็ง ดังนั้นวัตถุประสงค์ของการศึกษาวิจัยนี้จึงมุ่งศึกษาผลของสารไรนาแคนทิน-ซีต่อยาต้านมะเร็ง 4 ตัว ได้แก่ doxorubicin, mitoxantrone, tamoxifen และ vinblastine โดยยาทั้ง 4 ตัวนี้มีกลไกการออกฤทธิ์ที่แตกต่างกันและอยู่ต่างกลุ่มกัน โดยเซลล์ที่ใช้เป็นแบบจำลอง คือ เซลล์มะเร็งเต้านม MCF-7 ซึ่งนำมาเพาะเลี้ยงในอาหารเลี้ยงเซลล์ภายใต้สภาวะที่เหมาะสมเริ่มต้นทำการศึกษาการทำงานของ P-gp, MRP1 และ MRP2 บนของผิวเซลล์มะเร็ง MCF-7 โดยวิธี uptake assay ซึ่งเปรียบเทียบการสะสมของสารเรืองแสงในกลุ่มเซลล์ที่ได้รับตัวยับยั้งที่มีความจำเพาะกับโปรตีนขนส่งยานั้นๆกับกลุ่มโปรตีนที่ได้รับสับเสตรทเพียงอย่างเดียว พบว่ามีการสะสมของสารเรืองแสงที่เกิดจากการเปลี่ยนแปลงของสับเสตรทของ P-gp, MRP1 และ MRP2 8.0 เท่า 1.4 เท่า และ 2.6 เท่า ตามลำดับ อย่างไรก็ตามพบว่า มีเพียง P-gp
และ MRP2 ที่มีการทำงานและการแสดงออกที่แตกต่างอย่างมีนัยสำคัญทางสถิติที่ p < 0.05 ดังนั้นจะเห็นได้ว่าบนผิวเซลล์มะเร็งเพาะเลี้ยง MCF-7 มีการทำงานและการแสดงออกของโปรตีนขนส่งยาที่สอดคล้องกับการทำงานของสารไรนาแคนทิน-ซี ที่ยับยั้งการทำงานของ P-gp และ MRP-2
จากการศึกษาอัตราการรอดชีวิตของเซลล์ด้วย MTT assay โดยให้สารไรนาแคนทิน-ซี 0.1 nM ร่วมกับยามะเร็งเป็นเวลา 48 ชั่วโมง พบว่าสารไรนาแคนทิน- ไม่มีผลเสริมฤทธิ์ยามะเร็งทั้ง 4 ชนิด ได้แก่ doxorubicin, mitoxantrone, tamoxifen และ vinblastine ที่ระดับนัยสำคัญทางสถิติ p < 0.05
แต่อย่างไรก็ตามอาจต้องมีการศึกษาสารไรนาแคนทิน-ซี ที่ระดับความเข้มข้นที่สูงขึ้นเพิ่มเติม เพื่อหาความเข้มข้นที่เหมาะสมที่ช่วยเสริมฤทธิ์ของยามะเร็ง และไม่ส่งผลให้อัตราการรอดชีวิตของเซลล์มะเร็งเพิ่มมากขึ้น
ความสัมพันธ์ระหว่างความว้าเหว่ อารมณ์ซึมเศร้า การเห็นคุณค่าในตนเอง การควบคุมตนเอง ความไม่มั่นคงทางอารมณ์ กับการใช้อินเทอร์เน็ตปริมาณมากเกินไป
Authors:   , ปานเกษม จริยา
Published: February 2025

การวิจัยครั้งนี้มีวัตถุประสงค์เพื่อศึกษาความสัมพันธ์ระหว่าง ความว้าเหว่ อารมณ์ซึมเศร้า การเห็นคุณค่าในตนเอง การควบคุมตนเอง ความไม่มั่นคงทางอารมณ์ กับการใช้อินเทอร์เน็ตปริมาณมากเกินไป โดยเก็บรวบรวมข้อมูลจากกลุ่มตัวอย่างซึ่งเป็นนิสิตจุฬาลงกรณ์มหาวิทยาลัย ระดับปริญญาตรี จำนวน 151 คน โดยใช้เครื่องมือในการวิจัย ได้แก่ มาตรวัดการใช้อินเทอร์เน็ตปริมาณมากเกินไป มาตรวัดความว้าเหว่ มาตรวัดอารมณ์ซึมเศร้า มาตรวัดการเห็นคุณค่าในตนเอง มาตรวัดการควบคุมตนเอง และมาตรวัดความไม่มั่นคงทางอารมณ์ ผลการวิจัยสนับสนุนสมมติฐานที่เกี่ยวข้องกับปัจจัยที่มีความสัมพันธ์กับการใช้อินเทอร์เน็ตมาเกินไป กล่าวคือ ความว้าเหว่มีสหสัมพันธ์ทางบวกกับการใช้อินเทอร์เน็ตปริมาณมากเกินไปอย่างมีนัยสำคัญทางสถิติ (r = .32, p < .01, หนึ่งหาง) อารมณ์ซึมเศร้ามีสหสัมพันธ์ทางบวกกับการใช้อินเทอร์เน็ตปริมาณมากเกินไปอย่างมีนัยสำคัญทางสถิติ (r = .32, p < .01, หนึ่งหาง)การเห็นคุณค่าในตนเองมีสหสัมพันธ์ทางลบกับการใช้อินเทอร์เน็ตปริมาณมากเกินไปอย่างมีนัยสำคัญทางสถิติ (r = -.30, p < .01, หนึ่งหาง) การควบคุมตนเองมีสหสัมพันธ์ทางลบกับการใช้อินเทอร์เน็ตปริมาณมากเกินไปอย่างมีนัยสำคัญทางสถิติ (r = -.44, p < .01, หนึ่งหาง) ความไม่มั่นคงทางอารมณ์มีสหสัมพันธ์ทางบวกกับการใช้อินเทอร์เน็ตปริมาณมากเกินไปอย่างมีนัยสำคัญทางสถิติ (r = .29, p < .01, หนึ่งหาง) ในส่วนของสมมติฐานที่เกี่ยวกับข้องกับการที่ความว้าเหว่ อารมณ์ซึมเศร้า การเห็นคุณค่าในตนเอง การควบคุมตนเอง และความไม่มั่นคงทางอารมณ์ร่วมกันทำนายการใช้อินเทอร์เน็ตปริมาณมากเกินไปนั้น พบว่า ได้รับการสนับสนุนในบางส่วน กล่าวคือ ตัวแปรอิสระทั้งหมดร่วมกันทำนายการใช้อินเทอร์เน็ตปริมาณมากเกินไปอย่างมีนัยสำคัญทางสถิติได้ร้อยละ 24 (R2= .24, p < .001) แต่มีเฉพาะการควบคุมตนเองเท่านั้นที่มีนัยสำคัญทางสถิติในการทำนาย (β = -.34, p < .001)
ความสัมพันธ์ระหว่างการกล้าแสดงออกอย่างเหมาะสม ความมีจิตสานึก และการเห็นคุณค่าในตนเอง
Authors:   , กองเพชร จิรายุ
Published: February 2025

การศึกษาครั้งนี้มีวัตถุประสงค์เพื่อศึกษาอิทธิพลของการกล้าแสดงออกอย่างเหมาะสม ความมีจิตสานึก ในการทานายการเห็นคุณค่าในตนเองของนิสิตจุฬาลงกรณ์มหาวิทยาลัย กลุ่มตัวอย่างจานวน 100 คน ผลการวิจัยพบว่า 1. การกล้าแสดงออกอย่างเหมาะสมไม่มีสหสัมพันธ์ทางบวกกับการเห็นคุณค่าในตนเองอย่างมีนัยสาคัญทางสถิติที่ระดับ .05 (r = .198, p >.05) 2. ความมีจิตสานึกมีสหสัมพันธ์ทางบวกกับการเห็นคุณค่าในตนเองอย่างมีนัยสาคัญทางสถิติที่ระดับ .01 (r = .474, p <.01) 3. การกล้าแสดงออกอย่างเหมาะสมและความมีจิตสานึกไม่สามารถร่วมกันทานายการเห็นคุณค่าในตนเอง แต่ความมีจิตสานึกเพียงตัวเดียวสามารถทานายการเห็นคุณค่าในตนเองได้อย่างมีนัยสาคัญทางสถิติ (β = .468, p<.001)
การพัฒนาแบบประเมินแอพพลิเคชันเกมที่ส่งเสริมพัฒนาการด้านการแก้ปัญหาสำหรับเด็กประถมศึกษา
Authors:   , ถังทอง กมลวรรณ
Published: February 2025

การวิจัยในครั้งนี้มีวัตถุประสงค์เพื่อพัฒนาแบบประเมินแอพพลิเคชันเกมที่ส่งเสริมพัฒนาการด้านการ แก้ไขปัญหาในเด็กวัยประถมศึกษา (7-11 ปี) การพัฒนาแบบประเมินประกอบไปด้วย 2 ขั้นตอน คือ ขั้นตอนการ สร้างแบบประเมินเพื่อใช้ประเมินแอพพลิเคชันเกม โดยผู้วิจัยพัฒนาข้อคำถามจากการค้นคว้างานวิจัย การ สัมภาษณ์นักพัฒนาเกม 3 คน ผู้ปกครอง 5 คน และเด็กวัยประถมศึกษา 5 คน รวมถึงตรวจสอบแบบประเมินโดย ผู้เชี่ยวชาญและนิสิตปริญญาโทด้านจิตวิทยาพัฒนาการ 5 คน และขั้นตอนการตรวจสอบคุณสมบัติของแบบ ประเมิน โดยนักจิตวิทยา นิสิตปริญญาโทด้านจิตวิทยาพัฒนาการ นิสิตปริญญาตรีที่เรียนและมีความสนใจทาง ด้านเด็ก และนักพัฒนาเกม รวมทั้งสิ้นจำนวน 15 คน เป็นผู้ทดลองใช้แบบประเมินในการประเมินเกมสองกลุ่ม ได้แก่ แอพพลิเคชันเกมเพื่อพัฒนาทักษะการแก้ไขปัญหา 2 เกม และแอพพลิเคชันเกมเพื่อความสนุกสนานที่ได้ รับความนิยม 3 เกม วิเคราะห์ค่าความสอดคล้องระหว่างผู้ประเมิน (Inter-rater Reliability) โดยการวิเคราะห์ค่า P ของสัมประสิทธิ์แคปปา (a pure coefficient of Kappa) เพื่อแสดงค่าความสอดคล้องที่แท้จริงเป็นรายข้อ ผล การวิเคราะห์พบว่าข้อกระทงทุกข้อมีค่าความสอดคล้องในระดับดี (P > 0.4) โดยส่วนใหญ่มีค่าความสอดคล้องใน ระดับดีมาก (P > 0.75) แสดงให้เห็นว่าผู้ประเมินเข้าใจข้อกระทงส่วนใหญ่ในแบบประเมินไปในทิศทางเดียวกัน แต่ก็มีข้อกระทงบางข้อที่ยังมีค่าความสอดคล้องไม่สูงและควรต้องมีการปรับแก้เพื่อให้เป็นแบบประเมินที่มี คุณภาพต่อไป ในการวิเคราะห์คุณภาพของแอพพลิเคชันเกม 5 เกม พบว่า แอพพลิเคชันเกมเพื่อพัฒนาทักษะการแก้ไข ปัญหาทั้ง 2 เกม และแอพพลิเคชันเกมเพื่อความสนุกสนานที่ได้รับความนิยม 2 เกมมีคะแนนผ่านเกณฑ์การ ประเมินด้านการแก้ไขปัญหา (คะแนนร้อยละ 80 ขึ้นไป) แต่ทุกเกมมีคะแนนไม่ผ่านเกณฑ์การประเมินด้าน ลักษณะทางกายภาพที่เหมาะสมสำหรับเด็กประถมศึกษา โดยเฉพาะประเด็นของการขาดการควบคุมเวลาในการ เล่นเกม
ความแตกต่างในด้านการนับถือศาสนาในปัจเจกนิยมเเละคติรวมหมู่ ต่อความสามารถในการฟื้นพลังและการริเริ่มพัฒนาความงอกงามในตนเอง
Authors:   , ตรีนงลักษณ์ ชลัชจักร
Published: February 2025

งานวิจัยชิ้นนี้มีจุดประสงค์เพื่อศึกษาผลของความเป็นปัจเจกนิยมและคติรวมหมู่ (Individualism (ind)-Collectivism (co)) เเละรูปแบบการนับถือศาสนา (Intrinsic (I)-Extrinsic (E)-Quest (Q) Religiousness) ต่อความสามารถในการฟื้นพลัง (Resilience) เเละการริเริ่มพัฒนาความงอกงาม ในตนเอง (Personal Growth Initiative) ในประชากรไทยโดยมีกลุ่มตัวอย่างเป็นบุคคลทั่วไปที่มีอายุตั้งแต่ 16-63 ปี จำนวน 159 คน ใช้มาตรวัดรูปแบบการนับถือศาสนา (Intrinsic-Extrinsic-Quest Religiousness / NIROR) พัฒนาจากมาตรวัดของ Francis (2007) มาตรวัดความเป็นปัจเจกนิยมและคติรวมหมู่ (Individualism-Collectivism) พัฒนาจากมาตรวัดของ Triandis (1995) มาตรวัดความสามารถใน การฟื้นพลัง (Resilience) พัฒนาจากมาตรวัดของ Biscoe & Harris (1994) และมาตรวัดการริเริ่มพัฒนาความงอกงามในตนเอง (Personal Growth Initiative) พัฒนาจากมาตรวัดของ Robitschek (2008) รวมสี่มาตรวัดในการเก็บข้อมูลตัวแปรจากกลุ่มตัวอย่าง จากนั้นนำตัวแปรต้นทั้งหมด (รูปแบบการนับถือศาสนาและปัจเจกนิยม-คติรวมหมู่) มาแบ่งให้เป็นกลุ่มที่ได้คะแนนสูงเเละต่ำเพื่อนำตัวแปรการนับถือศาสนาแต่ละประเภท (Intrinsic-Extrinsic-Quest Religiousness) มาจับคู่กับตัวแปรความเป็นปัจเจกนิยม (Individualism) เเละตัวแปรความเป็นคติรวมหมู่ (Collectivism) ได้เป็นตัวแปรจับคู่กลุ่มที่มีคะแนนสูง (I-Ind, I-Co, E-Ind, E-Co, Q-Ind, Q-Co) เเละตัวแปรจับคู่กลุ่มที่มีคะแนนต่ำ (i-ind*, i-co*, e-ind*, e-co*, q-ind*, q-co*) รวมทั้งหมด 12 ตัวแปร จากนั้นนำตัวแปรทั้งหมดมาวิเคราะห์ถดถอยหาความ สามารถในการทำนายตัวแปรตามความสามารถในการฟื้นพลังเเละการริเริ่มพัฒนาความงอกงามในตนเอง 1. การนับถือศาสนาภายใน (Intrinsic Religiousness) ส่งอิทธิพลทางบวกต่อความสามารถในการฟื้นพลังอย่างมีนัยสำคัญแต่ไม่ส่งอิทธิพลต่อการริเริ่มพัฒนาความงอกงามในตนเอง 2. การนับถือศาสนาแบบสงสัย (Quest Religiousness) ส่งอิทธิพลทางบวกต่อทั้งตัวแปร ความสามารถในการฟื้นพลังเเละการริเริ่มพัฒนาตนเองอย่างมีนัยสำคัญ 3. ตัวแปรการนับถือศาสนาแบบสงสัยสูง (High-Quest Religiousness) จับคู่กับความเป็นปัจเจกนิยมสูง (High-Individualism) ส่งอิทธิพลต่อความสามารถในการฟื้นพลังอย่างมีนัยสำคัญ 4. ตัวแปรการนับถือศาสนาภายในต่ำ (Low-Intrinsic Religiousness) จับคู่กับความเป็น ปัจเจกนิยมต่ำ (Low-Individualism) ส่งอิทธิพลทางลบต่อความสามารถในการฟื้นพลังเเละการริเริ่ม พัฒนาความงอกงามในตนเองอย่างมีนัยสำคัญ
Physcial properties and structures of river bank sediments in Bang Ban canal, Amphoe Bang Ban, Changwat Phra Nakhon Si Ayutthaya
Authors:   , Chaomeepurm Theerachet
Published: February 2025

Bang Ban Canal is a stream that has a lot of river bank failure reports. To find out the geological causes of river bank failure in the area, this study focuses on physical properties and structures of river bank sediments. There are 4 boreholes of soil which are BC1, BC2, BC3, and BC4. In every borehole, mean grain size of soil changes at the depth of 3 metres approximately. Upper part of river bank mainly consists of silt and clay while lower part of river bank consists of coarser materials (fine sand to very fine sand). It can be concluded that upper part of river bank is cohesive soil while lower part of river bank is cohesionless soil. According to GPR survey, the structure of river bank in Bang Ban Canal (at Wat Bang Ban) can be classified into two parts. First, lower part of river bank is the old point bar and palaeochannel of Bang Ban Canal, therefore, it was a meandering stream. Second, upper part of river bank is natural levee which overlain lower part as unconformity. These are corresponded to aerial photograph interpretation. Bang Ban Canal’s bank type is composite bank. The upper part is cohesive soil which is more resistant than the lower part, cohesionless soil. If river level lowers to the lower part, the erosion rate will increase significantly. When the lower part is eroded, river bank failures will occur easily. According to Bank Erosion Hazard Index (BEHI), river bank at Wat Bang Ban is classified as very high risk.
Interaction between sweet taste receptor and sweeteners using molecular dunamics simulation
Authors:   , Opasmahakul Aunchan
Published: February 2025

The human sweet taste receptor (hT1R2-hT1R3) is the heteromeric complex composed of T1R2 and hT1R3 in the class C G-protein-coupled receptors (GPCRs). Up to date, no crystal structure of hT1R2-hT1R3 is available, and thus homology modeling was applied here to model the hT1R2-hT1R3 complex using metabotropic glutamate receptor subtype 1 as the template. The hT1R2-hT1R3 can bind with low molecular weight sweeteners such as aspartame, neotame, sucralose, xylitol and sorbitol. In the present study, the hT1R2-hT1R3 modeled complex with xylitol or sorbitol bound were studied by molecular docking and molecular dynamics simulation. The intermolecular interactions between ligand and protein as well as binding free energies suggested that both xylitol and sorbitol preferred to bind with hT1R2 rather than hT1R3. These results could provide a more understanding of interaction between human sweet taste receptor and sweeteners (xylitol and sorbitol).
Interaction between Sweet Taste Receptor and Sweet-Tasting Proteins by using Molecular Dynamics Simulation
Authors:   , Wangsawangrung Nutsarun
Published: February 2025

The human sweet taste receptor (hT1R2-hT1R3) is the heteromeric complex composed of hT1R2 and hT1R3 subunits belonging to the class C G-protein-coupled receptors (GPCRs). The crystal structure of hT1R2-hT1R3 is not available in nowadays, so homology modeling was applied to model the hT1R2-hT1R3. The hT1R2-hT1R3 can bind with a wide variety of chemical substances including naturally occurring sugars, D-amino acids, as well as artificial chemical compounds. Moreover, naturally sweet-taste proteins, such as brazzein also bind to hT1R2–hT1R3 but the interaction remains unclear. In this study, brazzein was docking to the 2 forms of hT1R2-hT1R3, which are closed-hT1R2/open-hT1R3 and open-hT1R2/closed-hT1R3. The molecular dynamics simulation and intermolecular interactions between proteins suggested that brazzein preferred to bind with the open form subunit of closed-hT1R2/open-hT1R3 rather than open-hT1R2/closed-hT1R3. These results could provide a more understanding of interaction between human sweet taste receptor and brazzein.
Synthesis and photocatalyst study of copper complex containing 8-aminoquinoline derivatives
Authors:   , Chuaytanee Nontakarn
Published: February 2025

Atom transfer radical addition (ATRA) and cyclization (ATRC) has been recognized as one of the most worthwhile reactions for carbon-carbon bond formation in organic chemistry. In order to develop an active catalyst for this reaction under visible light, ligands analogous to tris(pyridin-2-ylmethyl)amine (TPMA) were designed, synthesized and characterized (compound 1-4). Their copper complexes were studied in the photocatalyzed ATRA between styrene and carbon tetrachloride or chloroform under irradiation of white light (CFL 32 W) in the presence of azobisisobutyronitrile (AIBN) as a reducing agent. For carbon tetrachloride addition, high yields of styrene adduct was observed with over 80% yield at 8 h when TPMA, 1, 2 and 4 were used as the ligands. For a less active alkyl halide, chloroform, only ligand 1 gave over 80% yield of the styrene adduct after 24 h.
การเปลี่ยนแปลงอัตราการไหวสะเทือนของประเทศนิวซีแลนด์
Authors:   , แก้วพุกัม วริษฐา
Published: February 2025

โครงงานวิจัยนี้มีวัตถุประสงค์เพื่อประเมินพื้นที่เสี่ยงต่อการเกิดแผ่นดินไหวในอนาคตในพื้นที่ประเทศนิวซีแลนด์ด้วยวิธีคำนวณการเปลี่ยนแปลงอัตราการไหวสะเทือน (Z-value) โดยใช้ฐานข้อมูลแผ่นดินไหวจาก 3 แหล่งข้อมูล ได้แก่ ฐานข้อมูลแผ่นดินไหว Global CMT Catalogue (GCMT) ฐานข้อมูลแผ่นดินไหว National Earthquake Information (NEIC) และฐานข้อมูลแผ่นดินไหว International Seismological Center (ISC) ซึ่งใช้ข้อมูลแผ่นดินไหวที่ถูกบันทึกตั้งแต่ปี ค.ศ 1964-2016 ในกรอบพื้นที่ศึกษา ละติจูดที่ -32 ถึง -49 องศาใต้ ลองติจูดที่ 165 ถึง 180 องศาตะวันออก โดยหลังจากปรับปรุงคุณภาพฐานข้อมูลแผ่นดินไหว พบว่ามีข้อมูลแผ่นดินไหวทั้งสิ้น 10,651 เหตุการณ์ ซึ่งมีขนาดแผ่นดินไหวในช่วง 4.0-8.1 Mw ที่มีความสมบูรณ์และสามารถสื่อถึงพฤติกรรมการเกิดแผ่นดินไหวอย่างแท้จริง ทำการกำหนดกรณีศึกษาทั้งหมด 6 กรณี โดยคัดเลือกแผ่นดินไหวที่มีขนาด 7.0 Mw ขึ้นไป เมื่อทำการทดสอบย้อนกลับพบว่าเงื่อนไขที่มีจำนวนเหตุการณ์ในรัศมี 100 เหตุการณ์ ที่มีกรอบเวลา 3 ปี ในรัศมีการพิจารณาข้อมูล 300 กิโลเมตร เป็นเงื่อนไขที่เหมาะสมในการวิเคราะห์ข้อมูลและจัดทำแผนที่การกระจายตัวของค่า Z เพื่อตรวจสอบบริเวณที่พบภาวะเงียบสงบ ซึ่งจากเงื่อนไขดังกล่าว ผลการศึกษาสามารถประเมินพื้นที่เสี่ยงต่อการเกิดแผ่นดินไหวในอนาคตได้ 5 บริเวณ ได้แก่ 1.) บริเวณเมือง Hamilton และเมือง Toupo 2.) บริเวณเมือง Now Plymouth และ 3.) บริเวณเมือง Palmerston North 4.) นอกชายฝั่งเมือง Kaikoura และ 5.) นอกชายฝั่งเมือง Tauranga
การประยุกต์ไอโซโทปเสถียรเพื่อประเมินการปนเปื้อนของไนเตรทใน น้ำบาดาล บริเวณอำเภอพัฒนานิคม จังหวัดลพบุรี
Authors:   , คารวะ ณัฐพัชร
Published: February 2025

พื้นที่อำเภอพัฒนานิคม จังหวัดลพบุรี ได้ถูกพัฒนาให้เป็นพื้นที่อุตสาหกรรม และเกษตรกรรม มากขึ้น อาจก่อให้เกิดการปนเปื้อนของไนเตรทสู่น้ำบาดาลที่มีปริมาณไนเตรทสูงกว่า 45 มิลลิกรัมต่อ ลิตรซึ่งเกินกว่าค่ามาตรฐานน้ำบาดาลสำหรับการบริโภค การบริโภคน้ำที่มีปริมาณไนเตรทสูงเป็น ระยะเวลานานสามารถนำไปสู่ โรคบลูเบบี (blue baby syndrome) ของเด็กทารกในครรภ์ การ แก้ไขปัญหาดังกล่าวจึงควรเริ่มตั้งแต่การหาแหล่งกำเนิดของไนเตรท เนื่องจากต้นกำเนิดของ ไนเตรทเป็นได้ทั้งแหล่งกำเนิดจากธรรมชาติ และจากการกระทำของมนุษย์ ดังนั้นจุดประสงค์ของ โครงงานจึงเพื่อประเมินแหล่งที่มาของไนเตรทและอธิบายกลไกระบบน้ำบาดาล ในพื้นที่ศึกษา ประกอบด้วยชั้นน้ำทั้งหมด 3 ชั้น ได้แก่ ชั้นตะกอนตะพักลำน้ำ (Qt) ชั้นหินไรโอไลต์กลุ่มหินห้วยส้ม (PTrhs) ชั้นหินปูนหมวดหินหนองโป่ง (Pn) และหมวดหินเขาขวาง (Pkg) ซึ่งการระบุแหล่งที่มาของไน เตรทสามารถระบุได้ด้วยข้อมูลอุทกธรณีเคมีของน้ำบาดาล ได้แก่ ปริมาณไอออนบวก (Fe, Ca²⁺, Mg²⁺, Na⁺, K⁺) ปริมาณไอออนลบ (Cl⁻, F⁻, Br⁻, NO₂⁻ -, NO3⁻ -, SO4 2-, PO4 3⁻-) และความกระด้างในน้ำ ตัวอย่าง นอกจากนี้ ยังใช้ข้อมูลค่าไอโซโทปเสถียรของน้ำ ได้แก่ 18O และ 2H ซึ่งสนับสนุนการระบุ แหล่งที่มาของไนเตรทในน้ำบาดาล ความเข้มของไนเตรทในน้ำบาดาลมีค่าตั้งแต่ 0.33 – 205.47 มิลลิกรัมต่อลิตร โดยมีค่าเฉลี่ย 47.44 มิลลิกรัมต่อลิตร พบทั้งหมด 9 จุดศึกษาที่มีปริมาณไนเตรทเกินค่ามาตรฐานน้ำดื่ม ได้แก่ KG9 KG12 KG21 KG22 KG40 KG41 KG46 KG48 และUN1 สำหรับค่าไอโซโทปเสถียรในน้ำบาดาล พบว่ามีค่า 18O ตั้งแต่ -48.20‰ ถึง -22.53‰ และ 2H ตั้งแต่ -7.21‰ ถึง -2.28‰ จากแผนภูมิ ไปป์เปอร์แสดงให้เห็นว่าน้ำส่วนใหญ่เป็นชนิด Ca-HCO3 ซึ่งพบในชั้นน้ำหินปูนหมวดหินหนองโป่งเป็น หลัก และจากผลการศึกษาพบว่าการปนเปื้อนของไนเตรทเกิดจากทั้งกระบวนการทางธรรมชาติ และ การกระทำของมนุษย์ เช่น การทำเกษตรกรรม รวมถึงการปล่อยน้าเสียจากโรงงานและแหล่งชุมชน ซึ่งการทำเกษตรกรรมเป็นกระบวนการหลักที่ทำให้เกิดการปนเปื้อน โดยแต่ละจุดศึกษาจะได้รับ อิทธิพลจากแหล่งกำเนิดคนละชนิดกัน ซึ่งมีกลไกหลักของการปนเปื้อนของไนเตรทในพื้นที่จาก กระบวนการสร้างไนเตรท (nitrification) และกระบวนการเจือจาง (dilution effect) ระบุได้โดยการ เปลี่ยนแปลงค่าอัตราส่วนไอโซโทปเสถียร (fractionation) ของน้ำบาดาล
พฤติกรรมและพิบัติภัยแผ่นดินไหวของประเทศนิวซีแลนด์
Authors:   , พิเชฐโสภณ ธนพรรษ
Published: February 2025

ปัจจุบันประเทศนิวซีแลนด์เกิดเหตุการณ์แผ่นดินไหวอยู่บ่อยครั้ง ทำให้ประชาชนตื่นตระหนักถึงผล ที่จะเกิดขึ้นกับอาคารหรือสิ่งปลูกสร้างที่สำคัญ เช่น อาคาร ที่อยู่อาศัย ดังนั้นงานวิจัยในครั้งนี้จึงมุ่งเน้นที่จะประเมินพฤติกรรมและพิบัติแผ่นดินไหวของประเทศนิวซีแลนด์ทั่วประเทศ ซึ่งเป็นแนวทางหนึ่งที่จะช่วยประเมินพิบัติภัยและลดผลกระทบที่จะเกิดขึ้นขณะเกิดแผ่นดินไหวของประเทศนิวซีแลนด์ โดยในการประเมินจะใช้ฐานข้อมูลแผ่นดินไหวจากฐานข้อมูล Incorporated Research Institutions for Seismology (IRIS) ซึ่งหลังจากการปรับปรุงคุณภาพข้อมูลแล้วพบว่ามีข้อมูลแผ่นดินไหวทั้งสิ้น 10,650 เหตุการณ์ การประเมินพฤติกรรมแผ่นดินไหวทำได้โดยการหาขนาดแผ่นดินไหวสูงสุด มีหน่วยเป็น moment magnitude (Mw) การหาคาบอุบัติซ้ำของการเกิด มีหน่วยเป็น ปี (Year) และการหาความน่าจะเป็นของการเกิดแผ่นดินไหวในขนาดและช่วงเวลาต่างๆ ซึ่งสามารถคำนวณจากสมการของ Yadav และคณะ (2011) และประเมินโดยการหาค่า a และ b จากสมการความสัมพันธ์ของ (Gutenberg และ Richter, 1944) ส่วนการประเมินพิบัติภัยแผ่นดินไหวจะประเมินเชิงปริมาณในรูปของแรงสั่นสะเทือนสูงสุดบนพื้นดิน (Peak Ground Acceleration, PGA) โดยทำการประเมินด้วยวิธีกำหนดค่า (Deterministic Seismic Hazard Analysis) และการประเมินด้วยวิธีความน่าจะเป็น (Probabilistic Seismic Hazard Analysis) จากการประเมินพบว่าขนาดแผ่นดินไหวสูงสุดมีค่าอยู่ระหว่าง 5.5-8.3 Mw ในรอบ 50 ปี และค่าระดับแรงสั่นสะเทือนสูงสุดมีค่าอยู่ระหว่าง 0.01-0.45g ทั้งนี้พื้นที่ที่มีพิบัติภัยแผ่นดินไหวรุนแรงและต้องเฝ้าสังเกตและระวังพิบัติภัยแผ่นดินไหวที่จะเกิดขึ้นมีค่าแรงสั่นสะเทือนสูงสุดอยู่ในช่วง 0.39-0.45g ดังนั้นจึงจำเป็นต้องมีการประเมินความเสี่ยงของพื้นที่และปรับปรุงคุณภาพของสิ่งก่อสร้างให้เหมาะสมเพื่อรับมือกับแผ่นดินไหวที่อาจจะเกิดขึ้นในอนาคต ส่วนที่มีพิบัติภัยต่ำมีค่าแรงสั่นสะเทือนสูงสุด เท่ากับ 0.01g.
คุณลักษณะทางคลื่นไหวสะเทือนของแก๊สไฮเดรตในฮิคุรางกิ ประเทศนิวซีแลนด์
Authors:   , สิริวิภาส วฤธ
Published: February 2025

ขอบทวีปฮิคุรางิ ประเทศนิวซีแลนด์ เป็นพื้นที่หนึ่งที่มีแก๊สไฮเดรตสะสมตัวอยู่มากของโลก โดยแก๊สไฮเดรตคือของแข็งผลึกที่ประกอบด้วยโมเลกุลของน้ำและแก๊สอื่น ๆ ซึ่งในปัจจุบันได้รับความสนใจมากขึ้นเรื่อย ๆ ในสถานะที่มีประสิทธิภาพในการเป็นพลังงานเชื้อเพลิงในอนาคตได้ โดยการผลิตเชื้อเพลิงจากแก๊สไฮเดรตเพื่อน้ำมาใช้ให้เกิดประโยชน์ในชีวิตประจำวันนั้นสามารถเป็นไปได้อย่างมากในไม่กี่ทศวรรษข้างหน้า ซึ่งการศึกษาคุณลักษณะของแก๊สไฮเดรตนี้จึงเป็นประโยชน์สำหรับพลังงานที่สามารถมาทดแทนเชื้อเพลิงฟอสซิลชนิดอื่น ๆ ที่กำลังจะหมดไปได้ แก๊สไฮเดรตสามารถเกิดได้ในสภาวะแวดล้อมที่เฉพาะเจาะจง จะพบได้ที่ที่มีอุณหภูมิต่ำและความดันสูง แตกต่างกันไปแต่ละพื้นที่ทั่วโลก แต่โดยส่วนใหญ่มักจะพบที่ทะเลลึก ใต้พื้นมหาสมุทร รวมถึงน้ำแข็งผิวดิน (permafrost) โดยการจะศึกษาหาแก๊สไฮเดรตได้ในปัจจุบัน สามารถศึกษาได้จากข้อมูลคลื่นไหวสะเทือน ซึ่งจะสะท้อนลักษณะของโครงสร้างทางธรณีวิทยาที่อยู่ใต้พื้นมหาสมุทรขึ้นมาได้ ได้นำข้อมูลคลื่นไหวสะเทือนของขอบทวีปฮิคุรางิ ในโครงงาน ที่แสดงลักษณะของ Bottom Simulating Reflections (BSRs) ซึ่งเป็นลักษณะสำคัญที่บ่งชี้ถึงแก๊สไฮเดรตมาเป็นตัวบอกคุณลักษณะ วัตถุประสงค์เพื่อหาลักษณะการเกิด สภาวะแวดล้อมของระบบแก๊สไฮเดรตในพื้นที่ศึกษานี้ การปรากฏของแก๊สไฮเดรตนี้สัมพันธ์กับความเร็วคลื่นไหวสะเทือนที่เคลื่อนที่ผ่านลักษณะผิดปกติ (anomaly) และความลึกของ BSRs ซึ่งเป็นตัวบอกแก๊สไฮเดรตในการศึกษาครั้งนี้ และเป็นประโยชน์ในการค้นหาพื้นที่ทั้งแก๊สอิสระและแก๊สไฮเดรต รวมทั้งคลื่นไหวสะเทือนยังบอกลักษณะทางธรณีวิทยาใต้พื้นมหาสมุทร จากภาพคลื่นไหวสะเทือนที่มีคุณภาพสูง สามารถทำให้หาการกระจายตัวของแก๊สไฮเดรตในพื้นที่ศึกษา ซึ่งผลการศึกษาปรากฏทั้งแก๊สอิสระและแก๊สไฮเดรตอยู่อย่างหนาแน่น ขนานกับพื้นมหาสมุทร แก๊สเหล่านี้ถูกกักเก็บไว้ในหินกักเก็บที่มีประสิทธิภาพคือ หินทรายกระแสน้ำขุ่นยุคไมโอซีน นอกจากนี้จากการแปลความหมายข้อมูลคลื่นไหวสะเทือน ยังสามารถหาสภาวะแวดล้อมที่เหมาะสมในการเกิดแก๊สไฮเดรต ทั้งความดันและอุณหภูมิของขอบทวีปฮิคุรางิ